The Gerogerigegege

The Gerogerigegege (, za gerogerigegege) on japanilainen yhtye ja performanssitaideryhmä. Sen perusti Juntaro Yamanouchi (, Yamanouchi Juntaro) Shinjukussa, Tokiossa vuonna 1985. Yamanouchi on myös ollut yhtyeen ainoa pysyvä jäsen.

Vaikka The Gerogerigegege luokitellaan yleensä noise-yhtyeeksi, on se julkaissut levyllä myös mm. rockia, ambientia ja samplekollaaseja. Monet yhtyeen julkaisuista ovat dada-henkistä käsitetaidetta. Esimerkiksi Shōwassa on miksattu Japanin kansallislaulua ja pornoelokuvasta samplattuja ääniä. Levyn kannessa on kuva keisari Hirohitosta. Jotkin julkaisut eivät sisällä musiikkia lainkaan. Esimerkiksi Art is over on kasettikotelo, jonka sisään on teipattu palanen mustekalan lonkeroa.

The Gerogerigegegen tunnetuimpana levynä on pidetty Tokyo Anal Dynamitea vuodelta 1990. Tämä livenä äänitetty albumi sisältää 75 alle minuutin pituista kappaletta punk-noisea, joiden välissä Yamanouchi huutaa "one two three four" uudestaan ja uudestaan.

Toistuva aihe The Gerogerigegegen taiteessa on ollut masturbaatio, japaniksi senzuri (千擦り). Ryhmän kokoonpanoon kuului pitkään Tetsuya Endoh, alias Gero 30 tai Gero 56; ekshibitionisti, joka masturboi esitysten aikana lavalla. Myös useat yhtyeen levytykset sisältävät masturbaation ääniä. Ryhmä on esiintynyt usein s/m- ja homoklubeilla. Yamanouchi on homoseksuaali ja transvestiitti.

Yhtyeen nimi on muodostettu japanin kielen sanoista gero (ゲロ), joka tarkoittaa oksennusta ja geri (ゲリ), joka tarkoittaa ripulia. Yamanouchi on kutsunut yhtyettä myös nimellä "Japanese ultra shit band" (japanilainen ultrapaska bändi).

Diskografia

Albumit
 THE GERO-P – Studio and Live (1985)
 Senzuri Champion (1987)
 昭和 (Shōwa) (1988)
 Tokyo Anal Dynamite (1990)
 Live Greatest Hits (1991)
 Senzuri Power Up (1991)
 45RPM Performance (1992)
 Hotel Ultra (1993)
 Nothing to Hear, Nothing to... 1985 (1993)
 Endless Humiliation (1994)
 Instruments Disorder (1994)
 SINGLES 1985-1993 (1994)
 Mort Douce Live (1996)
 Recollections of Primary Masturbation (1998)
 Hell Driver (1999)
 None Friendly (1999)
 RRRecycled Music (~1999)
 Saturday Night Big Cock Salaryman (2001)
 Moenai Hai (燃えない灰) (2016)
 Uguisudani Apocalypse (2019)

Singlet ja EPt
 Sexual Behavior in the Human Male EP (1988)
 All My Best, with Love Juntaro (~1990)
 William Bennett Is My Dick (~1990)
 No Sound (~1990)
 More Shit E.P. (1992)
 SENZURI MONKEY METAL ACTION (1992)
 北の丸百景 (Kitanomaru Hyakkei) (1993)
 Night (1993)
 Yellow Trash Bazooka EP (1993)
 Mother Fellatio EP (1993)
 Life Documents (1994)
 SENZURI FIGHT BACK (1994)
 ALL YOU NEED IS AUDIO SHOCK (1995)
 Veel Plezier met de Gerogerigegege! (1995)
 WRECK OF ROCK'N'ROLL FORMER SELF (1995)
 Gay Sex Can Be Aids (split Origami Erotikan kanssa) (1996)
 Seven Inches of Meat (split Origami Erotikan kanssa) (1996)
 "Ramones" (split Bastard Noisen kanssa) (1996)
 靖國神社 (Yasukuni Jinja) (1996)
 ETERNAL ENERGY (split Psyalpinxin kanssa) (1997)
 HGI (~1998)
 Early Dream Exit (2000)
 Live in USA (split Crowd Surfers Must Dien kanssa) (2001)
 The Gerogerigegege (2017)

Lähteet

Aiheesta muualla
 the gerogerigegege: 56k performance
 Allmusic: Gerogerigegege
 Discogs: Gerogerigegege, The

Japanilaiset yhtyeet